Kotu ta yi umurnin tsare matar da tace macijiya ta hadiye N35m na JAMB ▷ Legit.ng
Kotu ta yi umurnin tsare matar da tace macijiya ta hadiye N35m na JAMB
2 months ago 1848 views by Abubakar Nura Bala
Wata babbar kotun Abuja da ke Maitama a jiya, Juma’a, 31 ga watan Mayu ta tsare wata mata mai suna Philomina Chieshe da wasu jami’an hukumar JAMB guda biyar da ke da hannu a batan naira miliyan 35 daga kudin cibiyar JAMB a jihar Benue.
Hukumar yaki da cin hanci da rashawa (EFCC) sun yi zargin cewa Chieshe, ma’aikaciyar hukumar, ta fada ma wani kwamitin bincike cewa ta kasa bayar da bayani akan cinikin da tayi a shekarun baya kafin hukumar ta dakatar da siyar da katuna.
An tattaro cewa tayi ikirarin cewa wata macijiya ce ta hadiye kudin a Makurdi, babbar birnin jihar.
Chieshe ta fada ma kwamitin cewa yar aikinta ta hada kai da wani jami’in JAMB, domin suyi asiri da macijiya, sannan suka sace kudin daga ofishin akawu.
KU KARANTA KUMA: Da duminsa: An gurfanar da ma'akaciyar JAMB da tace Macijiya ta hadiye miliyan 36 (Hotuna)
An gurfanar da ita a jiya Juma’a tare da Samuel Umoru, Yakubu Jekada, Daniel Agbo, Priscilla Ogunsola da kuma Aliyu Yakubu akan tuhume-tuhume takwas da suka hada da kin ba da bayani akan kudin hukumar tsakanin 2014 da 2016. Sai dai sun ki amsa laifin.
Justis Peter Afen yayi umurnin tsare su a hannun EFCC, sannan ya dage Shari’an zuwa ranar 3 ga watan Yuni.
EFCC Latest NewsJAMB Latest NewsHausa News
an hour ago 7122 views
Wata kasar Afrika ta haramta amfani da leda